**ELŐTERJESZTÉS**

**A Gazdasági és Jogi Bizottság 2022. február 21-i ülésére**

**Javaslat a Savaria Turizmus Nonprofit Kft. Szervezeti és Működési Szabályzatának módosítására**

Grünwald Stefánia, a Savaria Turizmus Nonprofit Kft. ügyvezetője a társaság SZMSZ-ének módosítására tett javaslatot az alábbi indokok alapján.

Szombathely Megyei Jogú Város Polgármesteri Hivatala Belső Ellenőrzési Irodája 2021. évben a Belső kontrollrendszer elemei - kontrollkörnyezet, kockázatkezelés, kontrolltevékenység, információ és kommunikáció, monitoring tevékenység szabályszerűségének megítélése című ellenőrzése során javaslatot tett a Savaria Turizmus Nonprofit Kft. Szervezeti és Működési Szabályzatának módosítására.

A javasolt módosítás tartalma: a közfeladatot ellátó szervek iratkezelésének általános követelményeiről szóló 335/2005. (XII. 29.) Korm. rendelet 3. §  (3) bekezdése alapján „A szerv vezetője a szerv szervezeti és működési szabályzatában határozza meg az iratkezelés szervezeti rendjét, az iratkezelésre, valamint az azzal összefüggő tevékenységekre vonatkozó feladat- és hatásköröket, továbbá kijelöli az iratkezelés felügyeletét ellátó vezetőt.” A társaság hatályos SZMSZ-e az idézett szabályozást nem tartalmazza. Ezért az ügyvezető kezdeményezte a Savaria Turizmus Nonprofit Kft. Szervezeti és Működési Szabályzatának fenti jogszabály alapján történő módosítását.

Az SZMSZ módosításokkal egységes szerkezetbe foglalt szövegét (a módosításokat kiemelésekkel jelölve) az előterjesztés melléklete tartalmazza.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés b) pont bc) alpontja értelmében, ha a gazdasági társaságban az önkormányzati tulajdonrész az 50 %-ot eléri, vagy meghaladja, úgy a gazdasági ügyeket ellátó bizottság dönt a szervezeti és működési szabályzat módosítása kérdésében.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2022. február 17.**

**/: Dr. Nemény András :/**

**Határozati javaslat**

**…./2022. (II. 21.) GJB. számú határozat**

A Gazdasági és Jogi Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bc) alpontjában biztosított hatáskörében eljárva a Savaria Turizmus Nonprofit Kft. Szervezeti és Működési Szabályzatának módosítását az előterjesztés mellékletben foglalt tartalommal jóváhagyja és elfogadásra javasolja a társaság taggyűlésének.

A Bizottság felhatalmazza a polgármestert, hogy a társaság taggyűlésén a fenti döntést képviselje.

**Felelős:** Dr. Nemény András polgármester

Horváth Soma alpolgármester

Bokányi Adrienn, a Gazdasági és Jogi Bizottság elnöke

(végrehajtásért: Nagyné dr. Gats Andrea, a Jogi és Képviselői Osztály vezetője

Grünwald Stefánia, a társaság ügyvezetője)

**Határidő:** a társaság taggyűlése